section_heading: Povijest Luksemburgovaca
paragraph_text: Godine 963. stekao je ardenski grof Siegfried grad Lucilinburhuc, koji je 1060. godine dao ime i grofovskoj obitelji i njezinu posjedu. Kada je 1136. godine grof Konrad II. Luksemburški umro bez potomaka, grofoviju je naslijedio njegov rođak po majčinoj liniji, Henrik IV. iz dinastije Namur. On je umro 1196. godine, a naslijedila ga je kći Ermesinde, koja je u drugom braku s ''Waleranom III. Limburškim'' ostvarila temelje buduće moći luksemburške dinastije.